|  |  |
| --- | --- |
| Numri i lëndës: | 2019:128488 |
| Datë: | 21.06.2019 |
| Numri i dokumentit: | 00372071 |

**C.nr. 685/19**

GJYKATA THEMELORE NË PEJË- sipas gjyqtares, Merita Baloku, në çështjen juridiko – civile kontestimore të paditësit M. (C.) S., e lindur L nga P., te cilën e përfaqëson A. K. avokat në P., kundër të paditurit F. (Z) B. nga P., për anulimin e martesës, vlera e kontestit 500 euro, jashtë seance me dt.20.06.2018, bie këtë:

A K T V E N D I M

HEDHET poshtë padia e paditësit M. (C.) S. e lindur L., nga P., e parashtruar me datë 17.06.2019, kundër të paditurit F. (Z) B. nga P., SI E PALEJUESHME.

A r s y e t i m

Paditësja M. (C.) S , përmes të autorizuarit të sajë, me datë 17.06.2019, ka ushtruar padi kundër të paditurit F. (Z) B. nga P., për anulimin e martesës, vlera e kontestit 500 euro.

Duke vepruar konform nenit 17 të LPK-së, gjykata sipas detyrës zyrtare, pas marrjes së padisë, ka konstatuar se nuk ka kompetencë të procedoj në ketë çështje që i është paraqitur ashtu si parashihet në dispozitën ligjore nga neni 17 dhe 18 të LPK-së.

Gjykata gjatë shqyrtimit paraprak të padisë dhe shkresave te lendes gjeti se kjo çështje, nuk mund të procedohet për shkak se padia e parashtruar nga paditësi, nuk është e përshtatshme, gjithnjë duke pas parasysh se në rastin konkret mungon legjitimiteti pasiv i palës së paditur gjëgjesishtë, tani më pala e paditur ka vdekur fakt ky te cilin e thekson edhe pala paditëse në elaboratin e padisë, si dhe me certifikatën e vdekjes e cila gjendet në shkresa të lendes, pra duke pas parasysh, të gjitha këto rrethana gjykata konstatoi, se me vdekjen e këtu te paditurit kjo martesë vetvetiu është shuar ashtu siç e parasheh dispozita ligjore nga neni Neni 60, te ligjit mbi familjen, ku ne menyrë decidive parashihet mënyrat e shuarjes së martesës (1) Martesa shuhet me vdekjen e bashkëshortit, shpalljen e bashkëshortit të zhdukur të vdekur, anulimit dhe shkurorëzimit. Andaj nga te cekurat me lart e në mbeshtetje te nenit 391 par. 1 pika a gjykata vendosi si ne dispozitiv te keti aktvendimi

NGA GJYKATA THEMELORE NË PEJË, me dt.20.06.2019.

Gj y q t a r i a

Merita Baloku

KËSHILLA JURIDIKE:

Kundër këtij aktvendimi është e lejuar

ankesa në afat prej 15 dite, nga dita e

marrjes, Gjykatës së Apelit në Prishtinë,

e përmes kësaj gjykate.